荃灣捲錢賊|老闆娘看舖兩遇賊 東主料專吼女性:冇啦呢啲魔術手
荃灣南豐中心一間手機配件店,前日(6日)成為「捲錢賊」獵物,遭一名普通話男秒速捲走500元「大牛」。《香港01》尋獲該店東主鄭先生了解,他稱去年已曾遇上同類「找錢黨」失500元,兩次均由妻子看舖,相信賊人是吼準女性看舖而犯案,可能「戇居居,唔夠專注。」但他指不會大費周章報警,只能提高警覺,「冇啦呢啲魔術手!」
鄭先生表示,其店開業一年多,去年曾有一名操普通話的女「找錢黨」上門,以同類型手法掠走500元,今次和上次均由妻子看舖,「可能見佢打機,戇居居,唔夠專注。」他認為賊人是吼準女性看舖而犯案,如男性看舖未必夠膽落手,他直言很難加強防範,只能提高敏感度,「我唔會畀佢數(錢),我會自己揸住數畀佢睇!」
今次妻子中招後已立即致電通知,惟當時賊人已揚長而去,鄭先生隨即翻看閉路電視,「我自己都睇咗兩次,睇到佢隻手攝張500蚊走,冇啦呢啲魔術手!」他稱兩次均無報警,認為如對方是內地人,報警亦未必有用,以免浪費人力物力錄口供。他又指不會拒收1,000元紙幣,「租都就嚟交唔起,冇得唔收,老婆睇舖就唔收囉,生意難做,1,000蚊買幾廿蚊嘢都係錢!」
,可見前日(6日)下午一名操普通話男子購買80多元的充電線,豪氣拿出1,000元結帳。詎料有人找贖期間以無折扣為由拒買,期間拿着整疉鈔票「講數」,實際暗中將500元紙幣捲摺藏於掌心,秒速將「大牛」捲走塞入褲袋,又拿回自己的「金牛」離去。其手法純熟震驚網民,不少人指「睇咗幾次先睇到」。